अमेरिका की तारा नोरिस ने 5 विकेट लिए; शतक से चूकीं शेफाली वर्मा
Womens Premier League 2023 Live. Follow WPL 2023 Todays match Score On Dainik Bhaskar. आज पहली WPL का पहला डबल हेडर-डे है। रविवार का पहला मुकाबला दोपहर 3:30 बजे से रॉयल चैलेंजर्स बेंगलुरु और दिल्ली कैपिटल्स के बीच ब्रेबोर्न स्टेडियम में खेला जाएगा।
विमेंस प्रीमियर लीग में रविवार के पहले मैच में दिल्ली कैपिटल्स ने रॉयल चैलेंजर्स बेंगलुरु को 60 रन से हरा दिया। टॉस हारकर पहले बैटिंग करने उतरी दिल्ली ने 20 ओवर में 2 विकेट पर 223 रन बनाए थे। जवाब में बेंगलुरु 20 ओवर में 8 विकेट पर 163 रन ही बना सकी।
दिल्ली की तारा नोरिस ने 29 रन देकर 5 विकेट लिए। इस प्रदर्शन के लिए उन्हें प्लेयर ऑफ द मैच का अवॉर्ड दिया गया। दिल्ली से शेफाली वर्मा ने सबसे ज्यादा 84 रन बनाए। कप्तान मेग लेनिंग ने 72 रन की पारी खेली। बेंगलुरु से कोई भी बैटर 35 से ज्यादा रन नहीं बना सकीं।
35 रन से ज्यादा कोई नहीं बना सकीं
224 रन के टारगेट का पीछा करने उतरी बेंगलुरु के लिए स्मृति मंधाना, हीथर नाइट, मीगन शट और एलिस पेरी के अलावा कोई भी बैटर कुछ खास नहीं कर सकीं। मंधाना 35, नाइट 34 और पेरी 31 रन बनाकर आउट हुईं। मीगन शट 30 रन के स्कोर पर प्रीति बोस (2*) के साथ नाबाद रहीं। इनके अलावा सोफी डिवाइन ने 14 रन बनाए। वहीं, दिशा कसाट 9, रिचा घोष 2, आशा शोभना 2 और कनिका अहूजा शून्य पर आउट हुईं।
पावरप्ले में एक ही विकेट गंवाया 
बेंगलुरु को कप्तान स्मृति मंधाना और सोफी डिवाइन ने तेज शुरुआत दिलाई। दोनों ने 4.2 ओवर में 41 रन की पार्टनरशिप की। डिवाइन 14 रन बनाकर आउट हुईं, इसके बाद स्कोरिंग रेट कम हो गया। 6 ओवर के बाद टीम का स्कोर एक विकेट पर 54 रन था।
ऐसे गिरे रॉयल चैलेंजर्स बेंगलुरु के विकेट... 
शेफाली सेंचुरी से चूकीं, लेनिंग की आक्रामक फिफ्टी
दिल्ली की ओपनर शेफाली वर्मा ने सबसे ज्यादा 84 और कप्तान मेग लेनिंग ने 72 रन बनाए। दोनों ने पहले विकेट के लिए 162 रन जोड़े। मारियन कैप 17 बॉल में 39 और जेमिमा रोड्रिग्ज 15 बॉल में 23 रन के स्कोर पर नाबाद रहीं। दोनों ने महज 31 बॉल पर 60 रन की नाबाद पार्टनरशिप कर डाली। बेंगलुरु से दोनों विकेट हीथर नाइट को मिले।
बेंगलुरु ने 7 बॉलर्स आजमाए
बेंगलुरु ने पूरे मैच में 7 बॉलर्स को ट्राई किया, लेकिन विकेट एक ही बॉलर को मिले। सभी बॉलर्स ने 8 रन प्रति ओवर से ज्यादा के इकोनॉमी रेट से रन दिए। 4 बॉलर्स की इकोनॉमी तो 10 रन से ज्यादा रही।
162 रन की ओपनिंग पार्टनरशिप हुई
दिल्ली की ओपनर शेफाली वर्मा और मेग लेनिंग ने 10वें ओवर में ही 100 रन की पार्टनरशिप पूरी कर ली। पावरप्ले में बगैर नुकसान के 58 रन बनाने के बाद भी दोनों ने आक्रामक बैटिंग की। शेफाली ने 31 बॉल में अपनी फिफ्टी पूरी की। वहीं, लेनिंग ने भी अगले ही ओवर में 30 बॉल में अर्धशतक बना लिया।
15वें ओवर में दोनों ही बैटर आउट हो गईं। लेनिंग 43 बॉल में 72 रन बनाकर पवेलियन लौटीं और शेफाली ने 45 बॉल में 84 रन बनाए। दोनों ने 87 बॉल पर ओपनिंग विकेट के लिए 162 रन जोड़े।
विमेंस टी-20 का दूसरा सबसे बड़ा स्कोर 
दिल्ली ने विमेंस की मेजर लीग टी-20 में दूसरा सबसे बड़ा स्कोर बनाया है। दिल्ली से पहले बिग बैश लीग में सिडनी सिक्सर्स टीम ने 2017 में 4 विकेट पर 242 रन बनाए थे। अब दिल्ली ने 2 विकेट पर 223 रन बना लिए। दिल्ली के बाद बिग बैश की मेलबर्न रेनेगेड्स WPL की मुंबई इंडियंस टीम तीसरे नंबर पर हैं। दोनों के नाम 207 रन का स्कोर है।
यहां देखें मैच ब्रीफ...
ऐसे गिरे दिल्ली कैपिटल्स के विकेट...
14 ओवर तक विकेट को तरसी RCB 
टॉस जीतकर पहले बॉलिंग करने उतरी RCB की शुरुआत खराब रही। पावरप्ले में ही 50 से ज्यादा रन देने के बाद 10वें ओवर में ही दिल्ली ने 100 रन का आंकड़ा भी पार कर लिया। बेंगलुरु ने 7 बॉलर्स ट्राई कर लिए, लेकिन 14 ओवर के बाद भी कोई विकेट नहीं मिला। DC ने इस ओवर तक 153 रन बनाए।
पावरप्ले में नहीं गंवाया विकेट
दिल्ली कैपिटल्स को मेग लेनिंग और शेफाली वर्मा ने संभली हुई शुरुआत दिलाई। दोनों ने मिलकर 5 ओवर तक कोई विकेट नहीं जाने दिया और 37 रन बना लिए। पावरप्ले का आखिरी ओवर बेंगलुरु से सोफी डिवाइन करने आईं। इस ओवर में शेफाली और लेनिंग ने 20 रन बटोरे। इसके साथ ही टीम का स्कोर 6 ओवर में बगैर नुकसान के 57 रन हो गया।
फोटोज में देखें मैच का हाल...
यहां देखें दोनों टीमों की प्लेइंग-11...
रॉयल चैलेंजर्स बेंगलुरु : स्मृति मंधाना (कप्तान), दिशा कसत, सोफी डिवाइन, एलिस पेरी, हीथर नाइट, रिचा घोष, कनिका आहूजा, आशा शोभना, प्रीति बोस, मीगन शट और रेणुका सिंह।
दिल्ली कैपिटल्स : मेग लेनिंग (कप्तान), शेफाली वर्मा, एलिस कैप्सी, जेमिमा रोड्रिग्ज, मारियन कैप, तानिया भाटिया, राधा यादव, शिखा पांडे, जेस जोनासेन, अरुंधति रेड्डी और तारा नोरिस।
मुंबई ने जीता पहला मैच 
लीग का ओपनिंग मैच धमाकेदार रहा था। मुंबई इंडियंस ने गुजरात जायंट्स को 143 रन के बड़े अंतर से हराया। मुंबई की कप्तान हरमनप्रीत कौर ने लीग की पहली फिफ्टी जमाई। उन्होंने 30 गेंदों पर 65 रनों की विस्फोटक पारी खेली। वहीं, मुंबई की साइका इशाक ने 11 रन देकर 4 विकेट लिए थे।
यूपी-गुजरात में दूसरा मैच 
विमेंस प्रीमियर लीग में आज पहला डबल हेडर है। बेंगलुरु और दिल्ली में पहले मुकाबले के बाद शाम 7:30 बजे से डीवाई पाटिल स्टेडियम में गुजरात जायंट्स और यूपी वॉरियर्ज के बीच मुकाबला खेला जाएगा। यूपी की कप्तानी एलिसा हीली करेंगी तो वहीं, बेथ मूनी गुजरात की कप्तान हैं। मैच की खबर पढ़ने के लिए यहां क्लिक करें...